pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ พร้อมต้อนรับ นายกฯ ญี่ปุ่น นายคิชิดะ ฟูมิโอะ เยือนไทยอย่างเป็นทางการ 1 - 2 พ.ค. 65 มุ่งกระชับความสัมพันธ์ระหว่างกันทุกมิติ
วันอาทิตย์ที่ 1 พฤษภาคม 2565
นายกฯ พร้อมต้อนรับ นายกฯ ญี่ปุ่น นายคิชิดะ ฟูมิโอะ เยือนไทยอย่างเป็นทางการ 1 - 2 พ.ค. 65 มุ่งกระชับความสัมพันธ์ระหว่างกันทุกมิติ
.....
พลเอก ประยุทธ์ จันทร์โอชา นายกรัฐมนตรี และรัฐบาลไทย พร้อมให้การต้อนรับ นายคิชิดะ ฟูมิโอะ นายกรัฐมนตรีญี่ปุ่น ที่จะเดินทางเยือนประเทศไทยอย่างเป็นทางการ ในฐานะแขกของรัฐบาล (Official Visit) ระหว่างวันที่ 1 - 2 พ.ค. 65
.
ปีนี้ ถือว่าเป็นโอกาสพิเศษเพราะเป็นปีครบรอบ 135 ปี การสถาปนาความสัมพันธ์ทางการทูตระหว่างไทยและญี่ปุ่น รวมทั้งยังอยู่ในช่วงเวลาที่ไทยเป็น "ประเทศผู้ประสานงานความสัมพันธ์อาเซียน - ญี่ปุ่น (ปี 64 - 67)" จึงเป็นโอกาสที่ไทยจะยืนยันความพร้อมการเป็นเจ้าภาพจัดการประชุมเอเปคในช่วงปลาย
.
ในการเยือนครั้งนี้ ผู้นําทั้ง 2 ประเทศจะมีการหารือข้อราชการระหว่างกัน ตลอดจนแลกเปลี่ยนความเห็นเกี่ยวกับสถานการณ์ระหว่างประเทศ พร้อมร่วมเป็นสักขีพยานในพิธีลงนามบันทึกความตกลงระหว่างไทยกับญี่ปุ่น
.
อ่านเพิ่มเติม คลิกhttps://www.thaigov.go.th/news/contents/details/54010
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลดันส่งออกสินค้าฮาลาลโต 3% มูลค่ากว่าแสนล้าน ใช้โมเดล “เกษตรผลิต พาณิชย์ตลาด” เป็นผู้นำการผลิต สร้างมาตรฐานคุณภาพ เจาะตลาดประเทศมุสลิม
วันพฤหัสบดีที่ 24 มิถุนายน 2564
รัฐบาลดันส่งออกสินค้าฮาลาลโต 3% มูลค่ากว่าแสนล้าน ใช้โมเดล “เกษตรผลิต พาณิชย์ตลาด” เป็นผู้นําการผลิต สร้างมาตรฐานคุณภาพ เจาะตลาดประเทศมุสลิม
รัฐบาลดันส่งออกสินค้าฮาลาลโต 3% มูลค่ากว่าแสนล้าน ใช้โมเดล “เกษตรผลิต พาณิชย์ตลาด” เป็นผู้นําการผลิต สร้างมาตรฐานคุณภาพ เจาะตลาดประเทศมุสลิม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สอดรับกับมูลค่าการส่งออกสินค้าเกษตรไทยที่โตต่อเนื่องนับตั้งแต่ต้นปี รัฐบาลเล็งเห็นโอกาสและศักยภาพการผลิตและส่งออกสินค้าอาหารและผลผลิตเกษตรมาตรฐานฮาลาลสู่ตลาดกลุ่มประเทศมุสลิม และประเทศที่ไม่ใช่มุสลิมแต่มีชาวมุสลิมอาศัยอยู่มาก เช่น อินเดีย จีน รัสเซีย สหรัฐอเมริกา ซึ่งคาดว่ามีประชากรชาวมุสลิมทั่วโลกกว่า 2พันล้านคน มูลค่าตลาดประมาณ 1.2 ล้านล้านดอลลาร์สหรัฐ โดยกระทรวงพาณิชย์ได้ตั้งเป้าการส่งออกสินค้าฮาลาลทุกประเภทไปยังกลุ่มประเทศมุสลิม ของปี 2564 ไว้ที่ 1.22 แสนล้านบาท เพิ่มขึ้นจากปีก่อน 3% ที่มีมูลค่า 1.18 แสนล้านบาท
ทั้งนี้ ความได้เปรียบในการแข่งขันของผู้ผลิตไทยคือ สามารถผลิตสินค้าที่หลากหลาย และได้มาตรฐาน ทําให้ตอบสนองความต้องการของตลาดได้เป็นอย่างดี ขณะนี้มีบริษัทที่ได้การรับรองมาตรฐานอาหารฮาลาลประมาณ 5,000 บริษัท มีผลิตภัณฑ์ที่ผ่านการรับรองฮาลาลมากกว่า 160,000 รายการ ซึ่งอาจเป็นจํานวนที่มากที่สุดในโลกก็ว่าได้ และรัฐบาลเชื่อมั่นว่า ประเทศไทยมีศักยภาพที่จะเป็นประเทศผู้นําในการพัฒนา ผลิต และส่งออกสินค้าเกษตรและอาหารที่ได้รับความเชื่อมั่นในตลาดโลก อย่างไรก็ตาม ที่ผ่านมาพบว่า ผู้ประกอบการบางส่วนยังไม่เห็นความสาคัญในการผลิตสินค้าตามหลักศาสนาอิสลาม และยัง ไม่ทราบความต้องการของผู้บริโภคในแต่ละประเทศ รวมถึงมีแนวโน้มการใช้มาตรการกีดกันทางการค้าของประเทศผู้นําเข้ามากขึ้น
นางสาวรัชดา กล่าวเพิ่มเติมว่า เพื่อส่งเสริมบทบาทการเป็นผู้ผลิตสําคัญในตลาดโลก รัฐบาลได้ขับเคลื่อนด้วยโมเดล “เกษตรผลิต พาณิชย์ตลาด” โดยกระทรวงเกษตรและสหกรณ์ มีแนวทางดําเนินการร่วมกับหลายภาคส่วน ครอบคลุมการเพิ่มศักยภาพหน่วยงานรับรองมาตรฐานฮาลาล ใช้เทคโนโลยีทันสมัยในการตรวจสอบ การเสริมสร้างองค์ความรู้ในการผลิตและการบริหารจัดการตั้งแต่ระดับฟาร์มจนถึงผู้บริโภค การพัฒนาฐานข้อมูลฮาลาล และการส่งเสริมฐานข้อมูลวัตถุดิบฮาลาล เป็นต้น ขณะที่กระทรวงพาณิชย์ มีแผนการพัฒนาศักยภาพการตลาดฮาลาลสู่สากล ประกอบด้วย กิจกรรม เช่น การจัดอบรมให้ความรู้กับผู้ประกอบการเกี่ยวกับการผลิตสินค้าฮาลาลที่ถูกต้องตามหลักศาสนา รวมถึงความต้องการของผู้บริโภคในแต่ละประเทศ การจัดกิจกรรมส่งเสริมการขายร่วมกับห้างค้าปลีก/ซุปเปอร์สโตร์ชั้นนํา การจัดกิจกรรมจับคู่เจรจาการค้าสินค้าอาหารฮาลาลออนไลน์ ในอาเซียน จีน แอฟริกา และตะวันออกกลาง การประชาสัมพันธ์ภาพลักษณ์สินค้าฮาลาลไทย และการสร้างความร่วมมือที่ดีกับผู้เกี่ยวข้องกับสินค้าฮาลาลในตลาดประเทศมุสลิม เป็นต้น
ทั้งนี้ กรมส่งเสริมการค้าระหว่างประเทศ กระทรวงพาณิชย์พร้อมให้ข้อมูลเพิ่มเติมแก่ผู้ประกอบการที่มีความสนใจตลาดสินค้าฮาลาลที่มีแนวโน้มขยายตัวเพิ่มมากขึ้น และยังมีโอกาสช่องทางการค้าออนไลน์เพื่ออํานวยความสะดวกแก่ผู้บริโภคตามวิถีชีวิตในยุคปัจจุบัน
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานในพิธีมอบรางวัลคุณภาพแห่งชาติ ครั้งที่ 20 ประจำปี 2564 (Thailand Quality Award :TQA)
วันพฤหัสบดีที่ 19 พฤษภาคม 2565
ปลัดกอบชัยฯ เป็นประธานในพิธีมอบรางวัลคุณภาพแห่งชาติ ครั้งที่ 20 ประจําปี 2564 (Thailand Quality Award :TQA)
ปลัดกอบชัยฯ เป็นประธานในพิธีมอบรางวัลคุณภาพแห่งชาติ ครั้งที่ 20 ประจําปี 2564 (Thailand Quality Award :TQA)
ปลัดกอบชัยฯ  เป็นประธานในพิธีมอบรางวัลคุณภาพแห่งชาติ ครั้งที่ 20  ประจําปี 2564
(Thailand Quality Award :TQA)
วันนี้ (18 พฤษภาคม 2565) เวลา  20.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบรางวัลคุณภาพแห่งชาติ ครั้งที่ 20  ประจําปี 2564 (Thailand Quality Award :TQA)        จัดโดย  สถาบันเพิ่มผลผลิตแห่งชาติสถาบันเครือข่ายของกระทรวงอุตสาหกรรม ในฐานะสํานักงานรางวัลคุณภาพแห่งชาติ ณ ศูนย์นิทรรศการและการประชุมไบเทค โดยมี ผศ.ดร.อธิศานต์ วายุภาพ ผู้อํานวยการสถาบันเพิ่มผลผลิตแห่งชาติ ในฐานะกรรมการและเลขานุการคณะกรรมการรางวัลคุณภาพแห่งชาติ คณะผู้บริหารสถาบันเพิ่มผลผลิตแห่งชาติ และคณะผู้บริหารหน่วยงานที่เข้ารับมอบรางวัล ให้การต้อนรับ
โดยมีองค์กรที่ได้รับรางวัล ประจําปี 2564 ประกอบด้วย  รางวัลคุณภาพแห่งชาติ  (Thailand Quality Award) จํานวน 1 องค์กร  บริษัท เคาน์เตอร์เซอร์วิส จํากัด   รางวัลการบริหารสู่ความเป็นเลิศที่มีความโดดเด่นด้านนวัตกรรม จํานวน 2 องค์กร  1) คณะแพทยศาสตร์โรงพยาบาลรามาธิบดี มหาวิทยาลัยมหิดล 2) บริษัท พีทีที แอลเอ็นจี จํากัด   รางวัลการบริหารสู่ความเป็นเลิศที่มีความโดดเด่นด้านลูกค้า  จํานวน 1 องค์กร ธนาคารเพื่อการเกษตรและสหกรณ์การเกษตร  รางวัลการบริหารสู่ความเป็นเลิศที่มีความโดดเด่นด้านบุคลากร จํานวน 2 องค์กร 1) คณะทันตแพทยศาสตร์ มหาวิทยาลัยขอนแก่น 2) โรงพยาบาลพญาไท 2 รางวัลการบริหารสู่ความเป็นเลิศ  จํานวน 8 องค์กร 1) เขื่อนสิริกิติ์ การไฟฟ้าฝ่ายผลิตแห่งประเทศไทย 2) คณะเทคนิคการแพทย์ มหาวิทยาลัยมหิดล 3) คณะแพทยศาสตร์ มหาวิทยาลัยขอนแก่น 4) บรรษัทประกันสินเชื่ออุตสาหกรรมขนาดย่อม 5) บริษัท อาร์เอฟเอส จํากัด 6) มหาวิทยาลัยมหิดล 7) มหาวิทยาลัยสงขลานครินทร์ และ  8) โรงไฟฟ้าวังน้อย
#กระทรวงอุตสาหกรรม
#พิธีมอบรางวัลคุณภาพแห่งชาติ ครั้งที่ 20
#ThailandQualityAward
รัฐบาลไทย-ข่าวทำเนียบรัฐบาล-รัฐบาลเร่งเพิ่มคลินิกเอกชนร่วมระบบดูแลผู้ป่วยโควิด-19 แบบแยกตัวที่บ้าน ช่วยกระจายยาให้เร็วขึ้น ยืนยันสิทธิเคลมประกันและจ่ายย้อนหลัง
วันจันทร์ที่ 2 สิงหาคม 2564
รัฐบาลเร่งเพิ่มคลินิกเอกชนร่วมระบบดูแลผู้ป่วยโควิด-19 แบบแยกตัวที่บ้าน ช่วยกระจายยาให้เร็วขึ้น ยืนยันสิทธิเคลมประกันและจ่ายย้อนหลัง
รัฐบาลเร่งเพิ่มคลินิกเอกชนร่วมระบบดูแลผู้ป่วยโควิด-19 แบบแยกตัวที่บ้าน ช่วยกระจายยาให้เร็วขึ้น ยืนยันสิทธิเคลมประกันและจ่ายย้อนหลัง
วันที่ 2 ส.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้เพิ่มระบบการบริหารจัดการผู้ป่วยโควิด-19 แบบไม่มีอาการหรือมีอาการเพียงเล็กน้อยให้เข้าสู่การดูแลที่บ้าน (Home Isolation) และการดูแลที่ชุมชน (Community Isolation) เพื่อให้ได้รับการรักษาตัวได้เร็วขึ้น ลดความกังวล อีกทั้งยังเป็นการลดการครองเตียงในโรงพยาบาลสนาม ช่วยให้ผู้ป่วยที่มีอาการรุนแรงกว่าได้รับการรักษาในโรงพยาบาล ทั้งนี้ มีหน่วยบริการสาธารณสุขทั้งคลินิกชุมชนอบอุ่นภายใต้ระบบหลักประกันสุขภาพแห่งชาติ (สปสช.) และศูนย์สาธารณสุขของกรุงเทพมหานคร ที่จะเป็นผู้ดูแลผู้ป่วย Home Isolation มากไปกว่านั้น ในพื้นที่ กทม. ยังมีคลินิกเอกชนมากกว่า 3,000 แห่ง ที่ยังไม่ได้เป็นคู่สัญญากับทาง สปสช. ซึ่งรัฐบาลอยากเชิญชวนให้เข้าร่วม เพราะจะช่วยเป็นหน่วยกระจายการดูแล ที่ครอบคลุมอุปกรณ์ตรวจร่างกายปรอทวัดไข้และเครื่องวัดระดับอ๊อกซิเจน ยาฟ้าทะลายโจร/ฟาวิพิราเวียร์ ให้ตามระดับอาการที่แพทย์วินิจฉัย อาหารสามมื้อ คลีนิกที่สนใจสามารถติดต่อเพื่อลงทะเบียน โทร 089-969-6492 หรือสอบถามสปสช. หมายเลข 1330 และเมื่อเป็นคู่สัญญาแล้ว จะได้รับการสนับสนุนการดูแลผู้ป่วยแบบเหมาจ่าย อัตรา 3,000 บาท/ราย/สัปดาห์
ขณะเดียวกัน เพื่อเป็นการคุ้มครองสิทธิของผู้ป่วยโควิด-19 ที่แยกตัวมาดูแลที่บ้านหรือที่ชุมชน ทางคณะกรรมการกํากับและส่งเสริมการประกอบธุรกิจประกันภัย (คปภ.) ได้ออกคําสั่งนายทะเบียนให้ผู้ป่วยที่ได้ซื้อกรมธรรม์สามารถเคลมประกันได้ ไม่ว่าจะเป็นการซื้อกรมธรรม์คุ้มครองค่ารักษาพยาบาลกรณีผู้ป่วยนอกหรือผู้ป่วยใน แต่เฉพาะค่ารักษาพยาบาลเท่านั้น ส่วนกรณีกรมธรรม์ที่ให้ความคุ้มครองค่าชดเชยรายวันเมื่อต้องรักษาตัวเป็นผู้ป่วย จะได้ค่าชดเชยรายวันสูงสุด 14 วัน นับแต่วันที่มีความจําเป็นทางการแพทย์ที่ต้องรักษาตัวเป็นผู้ป่วยในสถานพยาบาล แต่ไม่มีสถานพยาบาลรองรับ โดยคลินิก/โรงพยาบาลที่ดูแล จะเป็นผู้ออกใบรับรองแพทย์ให้หลังได้รับการรักษาครบกําหนด เพื่อนําไปใช้เป็นหลักฐานในการเคลมประกันต่อไป มากไปกว่านั้น การคุ้มครองสิทธิในการเคลมประกันจะมีผลย้อนหลังก่อนวันออกประกาศนี้ด้วย ผู้ป่วยโควิด-19 ที่ได้ลงทะเบียนแยกดูแลที่บ้าน/ชุมชน ก่อน 29 ก.ค. สามารถเคลมประกันได้
นางสาวรัชดา กล่าวด้วยว่า ในเดือนนี้ ทางสปสช. จะเริ่มแจกชุดตรวจเร็ว Antigen Test Kit ซึ่งมีแผนจัดซื้อ 8.5 ล้านชุด ผ่านหน่วยบริการสาธารณสุข โรงพยาบาล/คลินิก/ศูนย์อนามัย ตามพื้นที่เป้าหมาย และเมื่อมีคลีนิกเอกชนร่วมเป็นภาคีการทํางานกับ สปสช. เพิ่มขึ้น ก็จะทําให้การคัดกรองและดูแลผู้ป่วยโควิด-19 เบื้องต้น ครอบคลุมและรวดเร็วขึ้นอีก เป็นการลดการแพร่เชื้อในวงกว้างและจํานวนผู้ป่วยที่มีอาการได้อย่างมาก
รัฐบาลไทย-ข่าวทำเนียบรัฐบาล-กรมการขนส่งทางบกเผย ครม. เห็นชอบร่างพระราชกฤษฎีกาปรับลดภาษีรถประจำปีร้อยละ 90 สำหรับกลุ่มรถยนต์รับจ้าง (แท็กซี่ สามล้อ) และรถจักรยานยนต์สาธารณะ เสียภาษีประจำปี
วันพุธที่ 17 สิงหาคม 2565
กรมการขนส่งทางบกเผย ครม. เห็นชอบร่างพระราชกฤษฎีกาปรับลดภาษีรถประจําปีร้อยละ 90 สําหรับกลุ่มรถยนต์รับจ้าง (แท็กซี่ สามล้อ) และรถจักรยานยนต์สาธารณะ เสียภาษีประจําปี
...
นายจิรุตม์ วิศาลจิตร อธิบดีกรมการขนส่งทางบก เปิดเผยว่า วันที่ 16 สิงหาคม 2565 คณะรัฐมนตรีได้เห็นชอบร่างพระราชกฤษฎีกาลดภาษีประจําปีสําหรับรถยนต์รับจ้าง (แท็กซี่) รถยนต์รับจ้างสามล้อ และรถจักรยานยนต์สาธารณะ ที่ครบกําหนดเสียภาษีประจําปี หลังจากที่กฎหมายมีผลบังคับใช้ โดยให้ลดภาษีลงร้อยละ 90 จากอัตราที่กําหนดท้ายพระราชบัญญัติรถยนต์ พ.ศ. 2522 เพื่อช่วยเหลือเยียวยาและบรรเทาความเดือดร้อนให้กับผู้ประกอบอาชีพขับรถสาธารณะ อันเนื่องมาจากสถานการณ์การแพร่ระบาดของโรคติดเชื้อไวรัส COVID-19 และราคาน้ํามันเชื้อเพลิงรวมทั้งก๊าซธรรมชาติพุ่งสูงขึ้น
อธิบดีกรมการขนส่งทางบก เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคมได้มอบนโนบายและกําชับให้กระทรวงคมนาคมและกรมการขนส่งทางบก (ขบ.) ออกมาตรการช่วยเหลือกลุ่มผู้ประกอบอาชีพให้บริการรถสาธารณะ ซึ่งได้รับผลกระทบจากวิกฤตจากสถานการณ์การแพร่ระบาดของโรคติดเชื้อไวรัส COVID-19 ตั้งแต่ปี 2563 ซึ่งกระทบต่อการใช้บริการรถสาธารณะ ประกอบกับราคาน้ํามันเชื้อเพลิงและก๊าซธรรมชาติพุ่งสูงขึ้น ทําให้ต้นทุนประกอบการของรถสาธารณะเพิ่มสูงขึ้นตามไปด้วย ทั้งรถรถยนต์รับจ้าง (แท็กซี่) รถยนต์รับจ้างสามล้อ และรถจักรยานยนต์สาธารณะ ทําให้รายได้ไม่เพียงพอต่อการดํารงชีพ ดังนั้นกระทรวงคมนาคม และ ขบ. จึงได้เสนอร่างพระราชกฤษฎีกาลดภาษีประจําปีสําหรับรถรถยนต์รับจ้าง (แท็กซี่) รถยนต์รับจ้างสามล้อ และรถจักรยานยนต์สาธารณะ ที่ครบกําหนดเสียภาษีประจําปี หลังจากที่กฎหมายมีผลบังคับใช้ โดยปรับลดภาษีลงร้อยละ 90 จากอัตราที่กําหนดท้ายพระราชบัญญัติรถยนต์ พ.ศ. 2522 โดยรถยนต์รับจ้าง (แท็กซี่) น้ําหนักรถ 1,300 กิโลกรัม เดิมจัดเก็บภาษี 685 บาท ลดเหลือ 68.50 บาทต่อคัน รถยนต์รับจ้าง (แท็กซี่) น้ําหนักรถ 2,100 กิโลกรัม เดิมจัดเก็บภาษี 1,250 บาทต่อคัน ลดเหลือ 125 บาท รถยนต์สามล้อรับจ้าง เดิมจัดเก็บภาษี 185 บาทต่อคัน ลดเหลือ 18.5 บาทต่อคัน รถจักรยานยนต์รับจ้าง เดิมจัดเก็บภาษี 100 บาทต่อคัน ลดเหลือ 10 บาทต่อคัน
อธิบดีกรมการขนส่งทางบก กล่าวเพิ่มเติมว่า ที่ผ่านมารัฐบาลโดยกระทรวงคมนาคม ได้ออกมาตรการช่วยเหลือผู้ให้บริการขนส่งสาธารณะ เช่น มอบเงินช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะที่มีอายุเกิน 65 ปี ที่ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติม และประกอบอาชีพขับรถอยู่ในพื้นที่ควบคุมสูงสุดและเข้มงวด (29 จังหวัด) การขยายอายุรถแท็กซี่จาก 9 ปี เป็น 12 ปี การอนุญาตให้ใช้เทคโนโลยีทางเลือกอื่นแทนเครื่องบันทึกการเดินทาง (GPS) ในรถแท็กซี่ พร้อมทั้งมีมาตรการเพิ่มรายได้ โดยให้ติดตั้งสื่อโฆษณาบนรถแท็กซี่ และกําหนดให้เรียกเก็บค่าสัมภาระได้ กรณีการให้บริการจากท่าอากาศยานดอนเมืองและท่าอากาศยานสุวรรณภูมิ เป็นต้น
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 25 กันยายน 2564​ พบพนักงานติดเชื้อไวรัส COVID-19 จำนวน​ 6 ราย
วันจันทร์ที่ 27 กันยายน 2564
ประกาศ ขสมก. ประจําวันที่ 25 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
ประกาศ ขสมก. ประจําวันที่ 25 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
1)​ พนักงานขับรถโดยสารปรับอากาศ สาย 60 เพศชาย อายุ 49 ปี
2) พนักงานขับรถโดยสารปรับอากาศ สาย 508 เพศชาย อายุ 25 ปี
3)​ พนักงานเก็บค่าโดยสารรถปรับอากาศ สาย 138 เพศหญิง อายุ 48 ปี
4)​ พนักงานเก็บค่าโดยสารรถปรับอากาศ สาย 73 ก เพศหญิง อายุ 45 ปี
5) พนักงานขับรถโดยสารปรับอากาศ สาย 73 ก เพศชาย อายุ 37 ปี
6) พนักงานขับรถโดยสารปรับอากาศ สาย 536 เพศชาย อายุ 49 ปี
รัฐบาลไทย-ข่าวทำเนียบรัฐบาล-​มาแล้ว!!! นายจ้าง UAE จ้างตรงแรงงานไทย 25 อัตรา
วันพฤหัสบดีที่ 3 มีนาคม 2565
​มาแล้ว!!! นายจ้าง UAE จ้างตรงแรงงานไทย 25 อัตรา
กระทรวงแรงงาน โดยกรมการจัดหางาน ชวนคนไทยที่ต้องการทํางานในสหรัฐอาหรับเอมิเรตส์ (UAE) ประเภทงานโรงแรมและร้านอาหาร สมัครงานโดยตรงผ่านเว็บไซต์/อีเมลนายจ้าง
นายสุชาติ ชมกลิ่น รัฐมนตรีว่าการกระทรวงแรงงาน เผยว่า กระทรวงแรงงาน โดยกรมการจัดหางานได้รับแจ้งจากฝ่ายแรงงานประจําสถานเอกอัครราชทูต ณ กรุงอาบูดาบี ว่าได้พบปะนายจ้าง/สถานประกอบการเพื่อขยายตลาดแรงงานและคุ้มครองสิทธิประโยชน์ของแรงงานไทย ซึ่งมีนายจ้าง/สถานประกอบการประเภทโรงแรม และร้านอาหาร จํานวน 3 แห่ง ได้แก่ 1) โรงแรม The Ritz-Carlton Ras Al Khaimah, Al Wadi Desert & Al Hamra Beach รัฐราสอัลไคม่าห์ 2) โรงแรม Anantara Eastern Mangroves Abu Dhabi Hotel เมืองอาบูดาบี และ3) โรงแรม Centara Mirage Beach Resort Dubai รัฐดูไบ ประสงค์จ้างแรงงานไทย 25 อัตรา โดยวิธีการจ้างตรง เพื่อป้องกันปัญหาการหลอกลวงคนหางานของสาย/นายหน้าเถื่อน
“รัฐบาลภายใต้การนําของพลเอกประยุทธ์ จันทร์โอชา นายกรัฐมนตรี และพลเอกประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีนโยบายให้ความสําคัญในการส่งเสริมแรงงานไทยไปทํางานต่างประเทศ เพราะไม่เพียงแต่ทําให้แรงงานไทยมีรายได้ มีคุณภาพชีวิตที่ดี ยังสามารถนําความรู้ทักษะที่ได้รับกลับมาต่อยอด พัฒนาตนเองและประเทศได้ต่อไป โดยเมื่อสถานการณ์โควิด – 19 คลี่คลาย จะมีความต้องการแรงงานไทยเพิ่มขึ้น ซึ่งคาดว่าจะทําให้ประเทศไทยมีรายได้เข้ามาจากหลายช่องทาง ก่อให้เกิดผลดีต่อเศรษฐกิจไทย” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า หนึ่งในภารกิจหลักของกรมการจัดหางาน คือการส่งเสริมการขยายตลาดแรงงานไทยไปต่างประเทศ และสร้างโอกาสการมีงานทําให้คนหางานทํางานในต่างประเทศอย่างถูกกฎหมาย โดยนายจ้าง/สถานประกอบการในสหรัฐอาหรับเอมิเรตส์ (UAE) ทั้ง 3 แห่ง ต้องการแรงงานเพื่อทํางานในสถานประกอบการทั้งสิ้น จํานวน 25 อัตรา ดังนี้
1. โรงแรม Centara Mirage Beach Resort Dubai รัฐดูไบ จํานวน 20 อัตรา
ตําแหน่ง Guest Service และ Guest Relation Agent แผนก Front Office
ตําแหน่ง Waiter/waitress แผนก Food & Beverage ตําแหน่ง Commis 1/2/3 แผนก Kitchen
อัตราเงินเดือน 1,800 ดีแรห์ม
2. โรงแรม Anantara Eastern Mangroves Abu Dhabi Hotel เมืองอาบูดาบี จํานวน 4 อัตรา
ตําแหน่ง Guest Service Agent (Front Office) จํานวน 2 อัตรา
ตําแหน่ง F&B Attendant (Waitress/Hostess) จํานวน 2 อัตรา
อัตราเงินเดือน 1,800 ดีแรห์ม
3.โรงแรม The Ritz-Carlton Ras Al Khaimah, Al Wadi Desert & Al Hamra Beach รัฐราสอัลไคม่าห์
ตําแหน่ง Spa Therapist จํานวน 1 อัตรา อัตราเงินเดือน 2,500 ดีแรห์ม
ทั้งนี้ อ้างอิงอัตราแลกเปลี่ยนตามธนาคารแห่งประเทศ ผู้สนใจสามารถเข้าไปดูรายละเอียดและช่องทางการสมัครตําแหน่งงานได้ที่ เว็บไซต์ doe.go.th/prd/overseas หัวข้อ ข่าวประชาสัมพันธ์ เรื่อง นายจ้างในสหรัฐอาหรับเอมิเรตส์มีความประสงค์จ้างแรงงานไทยโดยวิธีการจ้างตรง หรือสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ โทรศัพท์ 0 2254 6708 ในวันและเวลาราชการ โดยคนหางาจะต้องสมัครงานกับนายจ้าง/สถานประกอบการผ่านเว็บไซต์ และอีเมลของนายจ้างโดยตรงเท่านั้น เพื่อป้องกันปัญหาการหลอกลวงคนหางานของสาย/นายหน้า
รัฐบาลไทย-ข่าวทำเนียบรัฐบาล-กรมทางหลวง หนุนท่องเที่ยวไทย เร่งขยายทางหลวงหมายเลข 4169 สายทางรอบเกาะสมุย
วันศุกร์ที่ 3 กันยายน 2564
กรมทางหลวง หนุนท่องเที่ยวไทย เร่งขยายทางหลวงหมายเลข 4169 สายทางรอบเกาะสมุย
เพื่ออํานวยความสะดวกปลอดภัยและส่งเสริมการท่องเที่ยวตามนโยบายรัฐบาล
กรมทางหลวง (ทล.) กระทรวงคมนาคม ขานรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบให้ ทล. ดําเนินการพัฒนาโครงสร้างพื้นฐานด้านคมนาคมขนส่งพัฒนาโครงข่ายทางหลวงในพื้นที่ภาคใต้ พร้อมให้เร่งดําเนินโครงการก่อสร้างทางหลวงหมายเลข 4169สายทางรอบเกาะสมุยที่ยังอยู่ระหว่างการก่อสร้างให้เสร็จสมบูรณ์ตลอดเส้นทาง 50 กิโลเมตร โดยที่ผ่านมา ทล. ได้ขยายเส้นทางแล้วเสร็จและเปิดให้บริการเพื่ออํานวยความสะดวกประชาชนไปแล้ว รวมระยะทาง34 กิโลเมตร ขณะนี้เหลือการก่อสร้างเพียง ตอนบ้านหัวถนน - บ้านเฉวง ซึ่งเป็นช่วงสุดท้าย รัฐมนตรีว่าการกระทรวงคมนาคมจึงผลักดันให้เร่งขยายเส้นทางเพิ่มช่องจราจรในส่วนที่เหลืออีก 15.5 กิโลเมตร เพื่อรองรับการขยายตัวของเศรษฐกิจ ส่งเสริมการท่องเที่ยว และยกระดับคุณภาพชีวิตประชาชนและนักท่องเที่ยว ให้สามารถเดินทางได้อย่างสะดวกรวดเร็วปลอดภัยตามนโยบายของรัฐบาล
ทล. โดยสํานักก่อสร้างทางที่ 1 จึงเร่งดําเนินโครงการก่อสร้างทางหลวงหมายเลข 4169สายทางรอบเกาะสมุย ตอนบ้านหัวถนน - บ้านเฉวง โดยมีจุดเริ่มต้น ที่ กม. 14+000 ท้องที่บ้านหัวถนนตําบลหน้าเมือง และจุดสิ้นสุด ที่ กม. 29+531 ท้องที่บ้านเฉวง ตําบลบ่อผุด อําเภอเกาะสมุย จังหวัดสุราษฎร์ธานี โดยก่อสร้างเป็นมาตรฐานทางชั้น 1 ขนาด 2 ช่องจราจร ไป - กลับ ผิวทางเป็นแอสฟัลท์คอนกรีต สําหรับรูปแบบการก่อสร้าง แบ่งตามลักษณะภูมิประเทศและความกว้างของเขตทางหลวง โดยคํานึงถึงการใช้ประโยชน์ของพื้นที่ให้เหมาะสมกับเขตทางหลวง เนื่องจากสภาพพื้นที่โดยทั่วไปเป็นภูมิประเทศสลับเนินเขา ย่านชุมชนที่อยู่อาศัยหนาแน่น โดยแบ่งรูปแบบการก่อสร้าง ดังนี้
1. รูปแบบสําหรับเขตทางกว้าง 12 เมตร ช่องจราจรกว้าง 3.50 เมตร ไม่มีไหล่ทาง มีทางเท้าทั้งสองข้าง กว้างข้างละ 2.50 เมตร
2. รูปแบบสําหรับเขตทางกว้าง 16 เมตร ช่องจราจรกว้าง 3.00 เมตร มีไหล่ทางทั้งสองข้างทาง กว้างข้างละ 2.25 เมตร และมีทางเท้าทั้งสองข้างทาง กว้างข้างละ 2.75 เมตร
3. รูปแบบสําหรับเขตทางกว้าง 30 เมตร ช่องจราจรกว้าง 3 เมตร มีไหล่ทางทั้งสองข้างทาง กว้างข้างละ 3 เมตร
รวมงานติดตั้งไฟฟ้าแสงสว่างและไฟสัญญาณจราจรบนทางหลวงตลอดเส้นทาง งบประมาณ 700,980,000 บาท ปัจจุบันการก่อสร้างมีความคืบหน้าประมาณ 70% คาดว่าจะก่อสร้างจะแล้วเสร็จประมาณเดือนมีนาคม 2565
ทั้งนี้ทางหลวงสายดังกล่าว เดิมชื่อถนนทวีราษฎร์ภักดี เป็นถนนวงแหวนรอบตัวเกาะสมุยผ่านย่านชุมชนต่าง ๆ อ้อมรอบเกาะ กลับมาที่จุดเดิมบริเวณหน้าที่ว่าการอําเภอเมืองเกาะสมุย เมื่อโครงการก่อสร้างแล้วเสร็จจะเติมเต็มโครงข่ายทางหลวงสาย 4169 ให้สมบูรณ์ตลอดเส้นทาง รองรับปริมาณการจราจรที่เพิ่มสูงขึ้น ยกระดับความปลอดภัยการคมนาคมขนส่ง กระตุ้นการท่องเที่ยวของจังหวัดสุราษฎร์ธานีและพื้นที่ภาคใต้ ช่วยการกระจายความเจริญทางด้านเศรษฐกิจในระดับท้องถิ่นและระดับประเทศ
รัฐบาลไทย-ข่าวทำเนียบรัฐบาล-รมช.ประภัตรเปิดตัวโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จังหวัดสุพรรณบุรี
วันพฤหัสบดีที่ 16 ธันวาคม 2564
รมช.ประภัตรเปิดตัวโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จังหวัดสุพรรณบุรี
รมช.ประภัตรเปิดตัวโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จังหวัดสุพรรณบุรี โชว์ผลสําเร็จแปลงใหญ่ สร้างมูลค่า เพิ่มช่องทางการตลาด เพิ่มรายได้อย่างยั่งยืน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานในพิธีเปิดงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ณ โรงบรรจุภัณฑ์เกษตรอินทรีย์ของกลุ่มแปลงใหญ่ผัก หมู่ 13 ตําบลบ่อสุพรรณ อําเภอสองพี่น้อง จังหวัดสุพรรณบุรี โดยมีนายอําพันธุ์ เวฬุตันติ รองปลัดกระทรวงเกษตรและสหกรณ์ นายปรีชา ทองคํา รองผู้ว่าราชการจังหวัดสุพรรณบุรี พร้อมด้วยหัวหน้าส่วนราชการ และเกษตรกรจังหวัดสุพรรณบุรีเข้าร่วมงาน
รมช.ประภัตร กล่าวว่า โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด อยู่ภายใต้แผนการฟื้นฟูเศรษฐกิจและสังคมจากผลกระทบของไวรัสโควิด-19 ซึ่งรัฐบาล โดยกระทรวงเกษตรและสหกรณ์ มุ่งเน้นในการสร้างความเข้มแข็งแก่เศรษฐกิจฐานราก ในระดับท้องถิ่นและชุมชน เพื่อให้เติบโตอย่างยั่งยืน ผ่านการเพิ่มประสิทธิภาพการผลิตภาคเกษตรหรือปรับเข้าสู่เกษตรแปลงใหญ่ และเกษตรสมัยใหม่ ซึ่งเป็นที่น่ายินดียิ่ง ว่าโครงการดังกล่าวฯ สามารถยกระดับระบบส่งเสริมการเกษตรแบบแปลงใหญ่ได้เป็นอย่างดี ซึ่งเห็นได้จากการที่กลุ่มเกษตรแปลงใหญ่ที่ได้รับการสนับสนุนงบประมาณ สามารถเพิ่มศักยภาพการผลิตโดยการนําเทคโนโลยีและนวัตกรรมมาปรับใช้ร่วมกับการทําการเชื่อมโยงตลาดสินค้า รวมถึงการพัฒนาคุณภาพ และมาตรฐานสินค้า ส่งผลให้เกิดการต่อยอดด้านคุณภาพมาตรฐาน เพิ่มคุณภาพผลผลิต สามารถลดต้นทุนการผลิต สร้างมูลค่าเพิ่มให้แก่สินค้า เพิ่มช่องทางการตลาด และเพิ่มรายได้อย่างยั่งยืน
นอกจากนี้ รมช.ประภัตร ยังได้มอบเงินสนับสนุนงบประมาณ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด (ด้านพืช) จังหวัดสุพรรณบุรี ให้กับแปลงใหญ่ผัก หมู่ 13 ตําบลบ่อสุพรรณ อําเภอสองพี่น้อง จังหวัดสุพรรณบุรี จํานวน 3,000,000 บาท / เกษตรกรผู้ปลูกอ้อยแปลงใหญ่หนองอีดอกโมเดล อําเภอเดิมบางนางบวช จังหวัดสุพรรณบุรี จํานวน 2,879,800 บาท / แปลงใหญ่ทั่วไป (มันสําปะหลัง) ตําบลหนองกระทุ่ม อําเภอเดิมบางนางบวช จังหวัดสุพรรณบุรี จํานวน 2,804,800 บาท
สําหรับจังหวัดสุพรรณบุรี มีกลุ่มเกษตรแปลงใหญ่เสนอความต้องการเข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จํานวน 24 แปลง รวม 66,005,129 บาท ซึ่งอยู่ในความรับผิดชอบของกรมส่งเสริมการเกษตร จํานวน 3 แปลง รวม 8,684,600 บาท และกรมการข้าว จํานวน 21 แปลง รวม 57,320,529 บาท
รัฐบาลไทย-ข่าวทำเนียบรัฐบาล-"อนุทิน" เตรียมคิกออฟปฏิรูปเขตสุขภาพนำร่อง เพิ่มความคล่องตัว แก้ปัญหาสาธารณสุขพื้นที่
วันอาทิตย์ที่ 26 กันยายน 2564
"อนุทิน" เตรียมคิกออฟปฏิรูปเขตสุขภาพนําร่อง เพิ่มความคล่องตัว แก้ปัญหาสาธารณสุขพื้นที่
รองนายกรัฐมนตรีและรัฐมนตรีว่าการกระทรวงสาธารณสุข เตรียมคิกออฟปฏิรูปเขตสุขภาพ นําร่องเขตสุขภาพที่ 9 เป็นแห่งแรก วันที่ 1 ต.ค.นี้ กระจายอํานาจ สร้างการมีส่วนร่วมประชาชน เกิดความคล่องตัวแก้ปัญหาสาธารณสุขในพื้นที่ ประชาชนรับบริการทั่วถึง ลดความเหลื่อมล้ํา
รองนายกรัฐมนตรีและรัฐมนตรีว่าการกระทรวงสาธารณสุข เตรียมคิกออฟปฏิรูปเขตสุขภาพ นําร่องเขตสุขภาพที่ 9 เป็นแห่งแรก วันที่ 1 ต.ค.นี้ กระจายอํานาจ สร้างการมีส่วนร่วมประชาชน เกิดความคล่องตัวแก้ปัญหาสาธารณสุขในพื้นที่ ประชาชนรับบริการทั่วถึง ลดความเหลื่อมล้ํา เน้นจัดการภาวะฉุกเฉินด้านสาธารณสุข โรคไม่ติดต่อ ผู้สูงอายุ และหลักประกันสุขภาพ ตามแนวทางปฏิรูปประเทศด้านสาธารณสุข
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานการประชุมคณะกรรมการกํากับทิศทางนโยบายด้านเขตสุขภาพ ครั้งที่ 1/2564 ว่า กระทรวงสาธารณสุขดําเนินการตามนโยบายการปฏิรูปประเทศด้านสาธารณสุข จึงกําหนดให้มีการปฏิรูปเขตสุขภาพ มีเป้าหมายดําเนินการ 4 ด้าน คือ 1.การจัดการภาวะฉุกเฉินด้านสาธารณสุข โรคระบาดระดับชาติ และโรคอุบัติใหม่2.การปฏิรูปเพื่อเพิ่มความรอบรู้ด้านสุขภาพ การป้องกันและดูแลรักษาโรคไม่ติดต่อสําหรับประชาชนและผู้ป่วย 3.ระบบบริการสุขภาพของผู้สูงอายุ และ 4.ระบบหลักประกันสุขภาพและกองทุนที่เกี่ยวข้อง
นายอนุทินกล่าวว่า การปฏิรูปเน้นการบริหารจัดการแบบบูรณาการระหว่างส่วนกลางและท้องถิ่น โดยมีการตั้งคณะกรรมการกํากับทิศทางและนโยบายด้านเขตสุขภาพ คณะกรรมการอํานวยการเขตสุขภาพ และคณะกรรมการบริหารเขตสุขภาพ พร้อมส่งเสริมภาคประชาชนเข้ามามีส่วนร่วม โดยอยู่ระหว่างการเสนอให้สํานักงานเขตสุขภาพเป็นหน่วยบริการ เพื่อให้มีงบประมาณดําเนินการ ทั้งงบประมาณจากกรมบัญชีกลาง งบบริการจากกองทุนหลักประกันสุขภาพ และเงินบํารุง เพื่อทําให้เกิดความคล่องตัว ตอบสนองต่อการให้บริการสาธารณสุขได้อย่างทั่วถึง แก้ปัญหาสาธารณสุขในพื้นที่ซึ่งมีความแตกต่างกัน ลดความเหลื่อมล้ํา และสร้างความเข้มแข็งให้รากฐานระบบสาธารณสุข
ทั้งนี้ ได้กําหนดให้มีเขตสุขภาพนําร่อง 4 เขต ครอบคลุมทั่วทุกภาคประเทศไทย ได้แก่ ภาคเหนือ เขตสุขภาพที่ 1, ภาคกลาง เขตสุขภาพที่ 4 ภาคตะวันออกเฉียงเหนือ เขตสุขภาพที่ 9 และภาคใต้ เขตสุขภาพที่ 12 กําหนดระยะเวลาดําเนินการ 12 เดือน โดยตนจะเป็นประธานคิกออฟการปฏิรูปเขตสุขภาพ นําร่องแห่งแรกที่เขตสุขภาพที่ 9 ในวันที่ 1 ตุลาคมนี้
********************************************** 26 กันยายน 2564
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก” ฝากเตือน ปชช. 15 จังหวัด ระวังอันตรายจากพายุดีเปรสชัน "มู่หลาน" สั่งเตรียมพร้อมทุกพื้นที่ พร้อมกำชับทุกหน่วยงานช่วยเหลือประชาชนทันที
วันศุกร์ที่ 12 สิงหาคม 2565
โฆษกรัฐบาลเผย “นายก” ฝากเตือน ปชช. 15 จังหวัด ระวังอันตรายจากพายุดีเปรสชัน "มู่หลาน" สั่งเตรียมพร้อมทุกพื้นที่ พร้อมกําชับทุกหน่วยงานช่วยเหลือประชาชนทันที
โฆษกรัฐบาลเผย “นายก” ฝากเตือน ปชช. 15 จังหวัด ระวังอันตรายจากพายุดีเปรสชัน "มู่หลาน" สั่งเตรียมพร้อมทุกพื้นที่ พร้อมกําชับทุกหน่วยงานช่วยเหลือประชาชนทันที
วันนี้ (12 สิงหาคม 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตามประกาศเตือนภัย "พายุดีเปรสชัน มู่หลาน” ของกรมอุตุนิยมวิทยา ทําให้ประเทศไทยมีฝนตกหนักถึงหนักมากบางแห่งในภาคเหนือ และภาคตะวันออกเฉียงเหนือ ขอให้ประชาชนบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม
โฆษกประจําสํานักนายกรัฐมนตรี กล่าวว่า ขอให้ประชาชนในที่อาศัยอยู่ใน 15 จังหวัด ระวังอันตราย ได้แก่ จังหวัดแม่ฮ่องสอน เชียงใหม่ เชียงราย ลําพูน ลําปาง พะเยา น่าน แพร่ อุตรดิตถ์ ตาก พิษณุโลก เลย หนองบัวลําภู หนองคาย และอุดรธานี ทั้งนี้ ขอให้ติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
"พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกําชับหน่วยงานในพื้นที่เตรียมความพร้อมรับมือกับสถานการณ์ขอให้คํานึงถึงความปลอดภัยในชีวิตเป็นหลักหากสถานการณ์คลี่คลายแล้ว ขอให้เร่งฟื้นฟูช่วยเหลือให้ประชาชนกลับมาใช้ชีวิตได้ตามปกติ บ้านเรือนที่ได้รับความเสียหายขอให้เร่งซ่อมแซมพร้อมลงพื้นที่สํารวจเพื่อเร่งเยียวยาประชาชนที่ได้รับผลกระทบตามระเบียบราชการต่อไป" โฆษกประจําสํานักนายกรัฐมนตรี กล่าว
.................
รัฐบาลไทย-ข่าวทำเนียบรัฐบาล-SME D Bank จับมือ สมาคมผู้ค้าปลีกไทย ช่วยผู้ค้าใน ‘ฟู้ดคอร์ท’ ฝ่าโควิด จัดกิจกรรมดันเข้าสู่สินเชื่อดอกเบี้ยต่ำ ไม่ต้องใช้หลักทรัพย์ค้ำประกัน
วันพฤหัสบดีที่ 24 มิถุนายน 2564
SME D Bank จับมือ สมาคมผู้ค้าปลีกไทย ช่วยผู้ค้าใน ‘ฟู้ดคอร์ท’ ฝ่าโควิด จัดกิจกรรมดันเข้าสู่สินเชื่อดอกเบี้ยต่ํา ไม่ต้องใช้หลักทรัพย์ค้ําประกัน
SME D Bank จัดกิจกรรมอบรมออนไลน์ หัวข้อ “พลิกเกมส์สู้คู่โควิด ฝ่าวิกฤตยุค NEW NORMAL” ผ่านระบบ Zoom Meeting เตรียมความพร้อม สนับสนุนให้ผู้ประกอบการกลุ่มธุรกิจดังกล่าว เข้าถึงแหล่งทุน ผ่านสินเชื่อดอกเบี้ยพิเศษของ SME D Bank
SME D Bank - สมาคมผู้ค้าปลีกไทย ร่วมจัดกิจกรรมอบรมออนไลน์ วันที่ 28-29 มิ.ย.นี้ พาเอสเอ็มอีกลุ่มธุรกิจร้านอาหาร และร้านค้าปลีกในฟู้ดคอร์ทตามศูนย์การค้า และห้างสรรพสินค้า เข้าถึงซอฟต์โลน ไม่ต้องใช้หลักทรัพย์ค้ําประกัน เพื่อเสริมสภาพคล่อง ประคองธุรกิจก้าวผ่านวิกฤตโควิด-19
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า จากสถานการณ์โควิด-19 หนึ่งในกลุ่มเอสเอ็มอีที่ได้รับผลกระทบรุนแรง คือ ผู้ประกอบการร้านขายอาหาร และผู้ประกอบการร้านค้าปลีก ที่ตั้งอยู่ในฟู้ดคอร์ทตามศูนย์การค้า และห้างสรรพสินค้า ซึ่งส่วนใหญ่เป็นผู้ประกอบการรายย่อย มีข้อจํากัดด้านเงินทุนหมุนเวียนระยะยาว ดังนั้น SME D Bank ร่วมกับ สมาคมผู้ค้าปลีกไทย จัดกิจกรรมอบรมออนไลน์ หัวข้อ “พลิกเกมส์สู้คู่โควิด ฝ่าวิกฤตยุค NEW NORMAL” ผ่านระบบ Zoom Meeting เตรียมความพร้อม สนับสนุนให้ผู้ประกอบการกลุ่มธุรกิจดังกล่าว เข้าถึงแหล่งทุน ผ่านสินเชื่อดอกเบี้ยพิเศษของ SME D Bank เพื่อนําไปเสริมสภาพคล่อง ประคับประคองกิจการให้ผ่านช่วงเวลายากลําบากนี้ไปให้ได้ พร้อมรับฟังแนวคิดการพาธุรกิจผ่านอุปสรรคจากวิทยากร นายวิษณุ วงศ์สุมิตร รักษาการผู้ช่วยกรรมการผู้จัดการฝ่ายการตลาดและปฏิบัติการ บริษัท บางจาก รีเทล จํากัด ผู้นําธุรกิจร้านกาแฟ Inthanin ฝ่าวิกฤตโควิด-19 มาได้สําเร็จ
สําหรับผลิตภัณฑ์สินเชื่อพิเศษที่เตรียมไว้ให้บริการ เช่น สินเชื่อรายเล็ก Extra Cash กู้ได้ทั้งบุคคลธรรมดาและนิติบุคคล วงเงินกู้สูงสุด 3 ล้านบาทต่อราย อัตราดอกเบี้ย 3% ต่อปีใน 2 ปีแรก ผ่อนนานสูงสุด 5 ปี ปลอดการชําระคืนเงินต้นสูงสุดไม่เกิน 12 เดือน ที่สําคัญ ไม่ต้องใช้หลักทรัพย์ค้ําประกัน และสินเชื่อเพื่อยกระดับเศรษฐกิจชุมชน อัตราดอกเบี้ย นิติบุคคล 2.875% ต่อปี นาน 3 ปีแรก วงเงินกู้สูงสุด 5 ล้านบาท และบุคคลธรรมดา 4.875% ต่อปี นาน 3 ปีแรก วงเงินกู้สูงสุด 2 ล้านบาท ผ่อนนานสูงสุด 7 ปี เป็นต้น
ผู้ประกอบการที่สนใจเข้าร่วมกิจกรรมได้ฟรี ลงทะเบียนโดยสแกน QR Code ในโปสเตอร์ประชาสัมพันธ์ สําหรับกลุ่มธุรกิจร้านขายอาหาร จัดวันที่ 28 มิถุนายน 2564 เวลา 14.00-15.30 น.  ( https://qrgo.page.link/xvjmp ) และกลุ่มร้านค้าปลีกทั่วไป จัดวันที่ 29 มิถุนายน 2564  เวลา 14.00-15.30 น. ( https://qrgo.page.link/2kt31 ) สอบถามข้อมูลเพิ่มเติม ฝ่ายพัฒนาผู้ประกอบการ โทร. 02 265 3192 หรือ Call CENTER 1357
รัฐบาลไทย-ข่าวทำเนียบรัฐบาล-ปลดล็อกสถาบันอุดมศึกษา ทำ “หลักสูตรแซนด์บ็อกซ์” ใช้นวัตกรรม - ยืดหยุ่น ผลิตบัณฑิตขั้นสูง
วันอาทิตย์ที่ 6 กุมภาพันธ์ 2565
ปลดล็อกสถาบันอุดมศึกษา ทํา “หลักสูตรแซนด์บ็อกซ์” ใช้นวัตกรรม - ยืดหยุ่น ผลิตบัณฑิตขั้นสูง
.....
ครม. (1 ก.พ.65) เห็นชอบแนวทางจัดการศึกษาที่แตกต่างจากมาตรฐานอุดมศึกษา (Higher Education Sandbox) เป็นการยกเว้นกฎระเบียบให้สถาบันอุดมศึกษาทั้งรัฐ เอกชน รวมถึงนอกสังกัดกระทรวงการอุดมศึกษาฯ ได้ทดลองผลิตหลักสูตรที่ยืดหยุ่น เพื่อยกระดับนวัตกรรมการศึกษาตอบโจทย์การพัฒนากําลังคนขั้นสูง โดยให้สภานโยบายการอุดมศึกษา วิทยาศาสตร์ วิจัยและนวัตกรรม เป็นผู้พิจารณากลั่นกรอง
.
สถาบันอุดมศึกษาทุกระดับสามารถเสนอขอจัดการศึกษาที่แตกต่างได้ โดยทดลองใช้นวัตกรรมใหม่ๆ จัดการเรียนการสอน อาจมีการลดหน่วยกิตวิชาทั่วไป ลดเวลาเรียนในหลักสูตร ให้ผู้เชี่ยวชาญในภาคอุตสาหกรรมมาสอน และมีการติดตามตรวจสอบและประเมินผลจากคณะผู้ประเมินอิสระ เพื่อให้เกิดรูปแบบการศึกษาที่ยืดหยุ่น สอดรับกับสภาพแวดล้อมที่เปลี่ยนแปลงไป และผลิตบัณฑิตได้ตรงความต้องการของภาคอุตสาหกรรมที่เติบโตอย่างรวดเร็ว
.
อ่านเพิ่มเติม คลิก >>https://www.thaigov.go.th/news/contents/details/51133
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม เร่งติดตามการเตรียมความพร้อมรับการตรวจประเมินจาก IMO
วันพุธที่ 20 ตุลาคม 2564
กรมเจ้าท่า กระทรวงคมนาคม เร่งติดตามการเตรียมความพร้อมรับการตรวจประเมินจาก IMO
...
กรมเจ้าท่า กระทรวงคมนาคม เข้าร่วมประชุมติดตามการเตรียมความพร้อมรับการตรวจประเมินจากองค์การทางทะเลระหว่างประเทศภาคบังคับ (IMO Member State Audit Scheme, IMSAS) ของคณะอนุกรรมาธิการด้านการคมนาคมทางน้ําและการพาณิชยนาวี ในคณะกรรมาธิการการคมนาคม วุฒิสภา โดยมีนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย พร้อมด้วยผู้อํานวยการสํานัก/กอง และเจ้าหน้าที่ที่เกี่ยวข้องเข้าร่วมประชุมผ่านระบบทางไกล ในวันที่ 20 ตุลาคม 2564 ณ ห้องประชุมวิสูตรสาครดิษฐ์ อาคาร 162 ปี กรมเจ้าท่า
กรมเจ้าท่า ได้รายงานผลการจําลองการตรวจประเมินเสมือนจริง (Mock up audit) จาก IMO จํานวน 2 ครั้ง เมื่อเดือนกุมภาพันธ์ และเดือนสิงหาคม 2564 ซึ่งตรวจประเมินโดยเจ้าหน้าที่ผู้ตรวจประเมินจาก IMO ที่มีความเชี่ยวชาญด้านการเดินเรือและความปลอดภัยทางทะเล ด้านการอนุวัติการอนุสัญญาระหว่างประเทศ ประกอบด้วย ประเด็นโดยรวม (Common Area) การดําเนินการตามพันธกรณีอนุสัญญาในฐานะรัฐเจ้าของธง (Flag State Implementation) การดําเนินการตามพันธกรณีอนุสัญญาในฐานะรัฐชายฝั่ง (Coastal State Implementation) การดําเนินการตามพันธกรณีอนุสัญญาในฐานะรัฐเจ้าของท่าเรือ (Port State Implementation) รวมถึงการจัดทําแผนปฏิบัติการแก้ไขข้อบกพร่อง (Corrective Action Plan, CAP) และความคืบหน้าในการจัดตั้งหน่วยสอบสวนอุบัติเหตุทางเรือ ซึ่งมีความคืบหน้าในการจัดตั้งหน่วยงานชัดเจนมากขึ้น
ทั้งนี้ รองอธิบดีกรมเจ้าท่า ได้กําชับหน่วยงานที่เกี่ยวข้องดําเนินการตามแผนปฏิบัติการแก้ไขข้อบกพร่อง (Corrective Action Plan, CAP) ให้ครบถ้วนเพื่อเตรียมความพร้อมรับการตรวจประเมินในปี 2566
รัฐบาลไทย-ข่าวทำเนียบรัฐบาล-“โฆษกศบศ. “เผย รัฐบาลเตรียมเปิด “สมุย พลัส โมเดล” รับนักท่องเที่ยวต่างชาติ 15 ก.ค. นี้ ปลื้มภูเก็ตแซนด์บ็อกซ์นักท่องเที่ยวตอบรับเพียบ
วันอังคารที่ 6 กรกฎาคม 2564
“โฆษกศบศ. “เผย รัฐบาลเตรียมเปิด  “สมุย พลัส  โมเดล” รับนักท่องเที่ยวต่างชาติ 15 ก.ค. นี้  ปลื้มภูเก็ตแซนด์บ็อกซ์นักท่องเที่ยวตอบรับเพียบ
“โฆษกศบศ. “เผย รัฐบาลเตรียมเปิด  “สมุย พลัส  โมเดล” รับนักท่องเที่ยวต่างชาติ 15 ก.ค. นี้  ปลื้มภูเก็ตแซนด์บ็อกซ์นักท่องเที่ยวตอบรับเพียบ
นายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี ในฐานะโฆษกประจําศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) เปิดเผยว่า ตามที่จังหวัดภูเก็ตได้เปิดนําร่อง ภูเก็ตแซนบอกซ์ ไปเมื่อวันที่ 1 ก.ค. 64 ตามนโยบายของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม โดยวันแรกในการเปิดรับนักท่องเที่ยวจากต่างชาติ มีนักท่องเที่ยวเดินทางมาภูเก็ต จํานวน 337 คน และถึงวันนี้เปิดภูเก็ตมาแล้ว 5 วัน มียอดนักท่องเที่ยวที่เดินทางเข้าภูเก็ตสะสมอยู่ที่ 1,872 คนแล้ว ซึ่งนักท่องเที่ยวที่เดินทางมาถึงปฏิบัติตามมาตรการของภูเก็ตแซนบ็อกซ์อย่างเคร่งครัด สวมหน้ากากอนามัยตลอดเวลา ตรวจวัดอุณหภูมิตามจุดต่างๆ และมีการล้างมือด้วยแอลกอฮอล์หลังจากสัมผัสสิ่งของจากการจับจ่ายสินค้า ถือว่าภาพรวมการดําเนินโครงการเป็นไปด้วยความเรียบร้อย เพื่อให้การคัดกรองคนเดินทางเข้าจังหวัดภูเก็ตเป็นไปอย่างมีประสิทธิภาพ เป็นการสกัดเชื้อโควิด-19 จากภายนอก
นายธนกร กล่าวต่อว่า จากความสําเร็จของโมเดลภูเก็ตแซนด์บ็อกซ์ ล่าสุดผู้ว่าราชการจังหวัดสุราษฎร์ธานีได้ออกมายืนยันแล้วว่า “สมุย พลัส โมเดล” ของจังหวัดสุราษฎร์ธานี มีความพร้อมในการเปิดรับนักท่องเที่ยวต่างชาติสู่ 3 เกาะ ได้แก่ เกาะสมุย เกาะพะงัน และเกาะเต่า ในวันที่ 15 ก.ค.นี้ เนื่องจากประชากรทั้ง 3 เกาะ ซึ่งมีทั้งประชาชน ชาวต่างชาติ และกลุ่มแรงงานต่างชาติ 3 สัญชาติ (เมียนมา ลาว กัมพูชา) ได้รับการฉีดวัคซีนรวมกันแล้ว 89,000 คน จากจํานวนประชากรประมาณ 125,000 คน มีภูมิคุ้มกันหมู่ร้อยละ 71.4 ซึ่งเป็นไปตามข้อกําหนดกรมควบคุมโรค กระทรวงสาธารณสุข
นายธนกร กล่าวอีกว่า ในส่วนของการวางแผนเปิดรับนักท่องเที่ยว 3 เกาะนั้น วันที่ 1-7 ของการเดินทาง นักท่องเที่ยวต่างชาติต้องพักอยู่ที่เกาะสมุย โดยวันที่ 1-3 พักอยู่แบบ Area Quarantine ส่วนวันที่ 4-7 ออกท่องเที่ยวในระบบปิด Sealed Route และวันที่ 8 -14 หรือสัปดาห์ที่ 2 ให้ท่องเที่ยวแบบเสรี สามารถเดินทางไปท่องเที่ยวที่เกาะพะงันและเกาะเต่าได้ ส่วนการตรวจหาเชื้อนั้น จะมีการตรวจ RT -PCR ทั้งหมด 3 ครั้ง ในวันที่ 1 ของการเดินทางมาถึง วันที่ 6 -7 ของสัปดาห์ และวันที่ 12 -13 ของสัปดาห์ อย่างไรก็ตาม สมุย พลัส โมเดล มีความพร้อมในการเปิดรับนักท่องเที่ยว ประชาชนในพื้นที่พร้อมเป็นเจ้าบ้านที่ดีเพื่อต้อนรับนักท่องเที่ยวต่างชาติ และได้เตรียมจัดการให้นักท่องเที่ยวชาวไทยเข้ามาท่องเที่ยวมีความปลอดภัย โดยเฉพาะช่วงนี้เป็นฤดูกาลท่องเที่ยวที่ดีที่สุดฝั่งอ่าวไทย สภาพอากาศดี และทะเลธรรมชาติสวยงาม
รัฐบาลไทย-ข่าวทำเนียบรัฐบาล-ผู้ช่วยรัฐมนตรี วธ. เป็นประธานในพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสวันคล้ายวันประสูต ๔ กรกฎาคม ๒๕๖๔
วันพฤหัสบดีที่ 1 กรกฎาคม 2564
ผู้ช่วยรัฐมนตรี วธ. เป็นประธานในพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสวันคล้ายวันประสูต ๔ กรกฎาคม ๒๕๖๔
พิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันคล้ายวันประสูติสมเด็จพระเจ้าน้องนางเธอ  เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ๔ กรกฎาคม ๒๕๖๔ ณ วัดสุวรรณภูมิพุทธชยันตี
วันที่ ๑ กรกฎาคม ๒๕๖๔ เวลา ๑๐.๐๐ น. สมเด็จพระมหาธีราจารย์ กรรมการมหาเถรสมาคม เจ้าอาวาสวัดพระเชตุพนวิมลมังคลารามราชวรมหาวิหาร ประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม ได้มอบหมายให้นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธี พร้อมด้วย นายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา นายวันชัย คงเกษม ผู้ว่าราชการจังหวัดสมุทรปราการ ผู้บริหาร ข้าราชการ และเจ้าหน้าที่ที่เกี่ยวข้อง ร่วมพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ๔ กรกฎาคม ๒๕๖๔ ณ วัดสุวรรณภูมิพุทธชยันตี อําเภอบางเสาธง จังหวัดสมุทรปราการ
รัฐบาลไทย-ข่าวทำเนียบรัฐบาล-นายกฯ ยืนยัน ยังคงการตรวจหาเชื้อแบบ RT-PCR ไว้เช่นเดิม ป้องกันสายพันธุ์โอไมครอน เผย เตรียมเดินทางไป จ.อุดรธานี เพื่อพบปะประชาชน
วันอังคารที่ 30 พฤศจิกายน 2564
นายกฯ ยืนยัน ยังคงการตรวจหาเชื้อแบบ RT-PCR ไว้เช่นเดิม ป้องกันสายพันธุ์โอไมครอน เผย เตรียมเดินทางไป จ.อุดรธานี เพื่อพบปะประชาชน
นายกฯ ยืนยัน ยังคงการตรวจหาเชื้อแบบ RT-PCR ไว้เช่นเดิม ป้องกันสายพันธุ์โอไมครอน เผย เตรียมเดินทางไป จ.อุดรธานี เพื่อพบปะประชาชน
วันนี้ (30 พฤศจิกายน 2564) เวลา 13.20 น. บริเวณทางเชื่อมตึกสินติไมตรีและตึกไทยคู่ฟ้า ทําเนียบรัฐบาลภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบคําถามสื่อมวลชนถึงกรณี ศบค. มีมติเมื่อวันที่ 26 พ.ย. 64 เตรียมปรับวิธีการตรวจหาเชื้อโควิด-19 สําหรับนักเดินทางชาวไทยและชาวต่างชาติที่มาจากประเทศที่เข้าข่ายยกเว้นการกักตัว 63 ประเทศ/พื้นที่ หรือนักท่องเที่ยวรูปแบบ Test & Go จาก RT-PCR เป็นการตรวจแบบ ATK แทน โดยนายกรัฐมนตรียืนยันว่าจะยังคงใช้วิธีการตรวจหาเชื้อแบบ RT-PCR ไว้เช่นเดิม ตามข้อเสนอของกระทรวงสาธารณสุขและหน่วยงานที่เกี่ยวข้องที่มีการหารือในที่ประชุมคณะรัฐมนตรี เพื่อเป็นการป้องกันและควบคุมการแพร่ระบาดของเชื้อไวรัสสายพันธุ์โอไมครอน ซึ่งจะมีการประกาศในราชกิจจานุเบกษาต่อไป
นายกรัฐมนตรี ยังกล่าวต่อสื่อมวลชนว่า ในวันพรุ่งนี้จะนําคณะ เดินทางไปตรวจราชการ ณ จังหวัดอุดรธานี เพื่อเยี่ยมเยียนประชาชน โดยช่วงที่ผ่านมานายกรัฐมนตรีได้เดินทางไปหลายจังหวัด แต่ละพื้นที่ก็มีอัตลักษณ์ที่แตกต่างกัน จึงต้องไปรับฟังปัญหาของประชาชน เพื่อร่วมกันแก้ไข และสร้างความเข้มแข็งในระดับพื้นที่ รวมถึงจะได้มีการเดินทางไปไหว้พระเพื่อความเป็นสิริมงคลอีกด้วย
....................
รัฐบาลไทย-ข่าวทำเนียบรัฐบาล-ไทยปรับปรุงมาตรการดึงดูดนักลงทุนจากทั่วโลก
วันจันทร์ที่ 30 สิงหาคม 2564
ไทยปรับปรุงมาตรการดึงดูดนักลงทุนจากทั่วโลก
วันจันทร์ที่ 30 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลปรับปรุงสิทธิประโยชน์เพื่อดึงดูดนักลงทุนจากทั่วโลกให้เข้ามาลงทุนในประเทศไทยด้วยการยกเว้นภาษี 1-3 เท่า เป็นระยะเวลาสูงสุด 3 ปี สําหรับ การทําวิจัยและพัฒนา การฝึกอบรม หรือฝึกการทํางานเพื่อพัฒนาทักษะทางเทคโนโลยีและนวัตกรรมแก่นักศึกษาฝึกงาน ค่าธรรมเนียมการใช้สิทธิเทคโนโลยีที่พัฒนาในประเทศ การฝึกอบรมด้านเทคโนโลยีขั้นสูง การพัฒนาผู้ผลิตวัตถุดิบหรือชิ้นส่วนในประเทศ และการออกแบบผลิตภัณฑ์และบรรจุภัณฑ์ โดยครึ่งปีแรกที่ผ่านมามีโครงการขอรับการส่งเสริมการลงทุนกว่า 800 โครงการ คิดเป็นมูลค่าเงินลงทุนกว่า 3 แสนล้านบาท โดยประเทศที่ขอรับการส่งเสริมการลงทุนในมูลค่ามากที่สุด 3 อันดับแรก คือ ญี่ปุ่น สหรัฐอเมริกา และจีน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรมเตรียมการนำเสนอรายงานประเทศฯ ด้วยวาจาต่อคณะกรรมการสหประชาชาติประจำอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ
วันอาทิตย์ที่ 21 พฤศจิกายน 2564
กระทรวงยุติธรรมเตรียมการนําเสนอรายงานประเทศฯ ด้วยวาจาต่อคณะกรรมการสหประชาชาติประจําอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ
กระทรวงยุติธรรมเตรียมการนําเสนอรายงานประเทศฯ ด้วยวาจาต่อคณะกรรมการสหประชาชาติประจําอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ
ในวันเสาร์ที่ ๒๐ พฤศจิกายน ๒๕๖๔ เวลา ๐๙.๓๐ - ๑๙.๐๐ น. ตามเวลาท้องถิ่น ณ กรุงเจนีวา สมาพันธรัฐสวิส ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะหัวหน้าคณะผู้แทนไทยในการนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ได้เป็นประธานการหารือร่วมกับคณะผู้แทนไทยฯ ณ ที่ทําการคณะผู้แทนถาวรแห่งสหประชาชาติ ประจํานครเจนีวา สมาพันธรัฐสวิส เพื่อเตรียมการนําเสนอรายงานประเทศฯ ด้วยวาจาต่อคณะกรรมการสหประชาชาติประจําอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ และผู้แทนจากหน่วยงานต่างๆ เข้าร่วม พร้อมทั้งมีนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ พร้อมด้วยเจ้าหน้าที่กองสิทธิมนุษยชนระหว่างประเทศ เป็นฝ่ายเลขานุการ
ทั้งนี้ ในเวลา ๑๖.๐๐ - ๑๗.๐๐ น . ตามเวลาท้องถิ่น ปลัดกระทรวงยุติธรรม พร้อมด้วยอธิบดีกรมคุ้มครองสิทธิและเสรีภาพ คณะเจ้าหน้าที่จากกรมคุ้มครองสิทธิและเสรีภาพ และกระทรวงยุติธรรม ได้หารือ แลกเปลี่ยนแนวทางการดําเนินงานของประเทศไทยและสมาพันธรัฐสวิส ร่วมกับ Ms. Ruth Dreifuss รองประธาน International Commission against death penalty และอดีตประธานาธิบดีสมาพันธรัฐสวิส ในประเด็นต่างๆ อาทิ การป้องกันและปราบปรามยาเสพติด พัฒนาการทั้งมาตรการนโยบาย กฎหมาย และแนวปฏิบัติด้านยาเสพติด การบําบัดผู้ติดยาเสพติด การดําเนินการเพื่อเปลี่ยนแปลงโทษประหารชีวิต การดูแลผู้ต้องขังท่ามกลางการแพร่ระบาดของไวรัสโคโรน่า (โควิด-19) และสถานการณ์การแพร่ระบาดของโควิด-19 และการฉีดวัคซีนป้องกันโรคดังกล่าวของทั้งสองประเทศ ซึ่งคุณ Ruth ได้ขื่นชมการดําเนินการต่างๆของประเทศไทย พร้อมทั้งให้ข้อคิดเห็นและข้อเสนอแนะเพื่อพัฒนาการดําเนินงานของไทย รวมทั้งมีความยินดีจะได้มีการแลกเปลี่ยนและหารือแนวทางการดําเนินการร่วมกันในอนาคต
สําหรับการนําเสนอรายประเทศฯ ด้วยวาจาต่อคณะกรรมการสหประชาชาติฯ มีกําหนดจัดขึ้นระหว่างวันที่ ๒๒ - ๒๓ พฤศจิกายน ๒๕๖๔ ณ สํานักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส
รัฐบาลไทย-ข่าวทำเนียบรัฐบาล-“ศุลกากร” ขานรับนโยบายรัฐบาล “ห้ามส่งออกหมู - ของผิด กม.” พร้อมอำนวยความสะดวกการส่งออกไทย หลังส่งสัญญาณฟื้นตัว
วันอังคารที่ 1 กุมภาพันธ์ 2565
“ศุลกากร” ขานรับนโยบายรัฐบาล “ห้ามส่งออกหมู - ของผิด กม.” พร้อมอํานวยความสะดวกการส่งออกไทย หลังส่งสัญญาณฟื้นตัว
.....
กรมศุลกากร เผย ตามที่รัฐบาลได้ออกมาตรการห้ามส่งออกสุกรมีชีวิตออกนอกราชอาณาจักรเป็นเวลา 3 เดือน เนื่องจากราคาเนื้อหมูในประเทศมีราคาสูงขึ้นนั้น ได้มีการกําชับให้ทุกหน่วยป้องกันการลักลอบการส่งออกสุกร รวมถึงสินค้าผิดกฎหมายไปต่างประเทศอย่างเต็มที่ เพื่อรักษาผลประโยชน์ของประเทศและประชาชน
.
สําหรับด้านการส่งออกหลังมีการคาดการณ์ว่าในปี 65 เศรษฐกิจไทยยังคงส่งสัญญาณดีและขยายตัวต่อเนื่อง ส่งผลให้มีผู้ใช้บริการด้านพิธีการศุลกากรเพิ่มขึ้น จึงเร่งเตรียมบุคลากรพร้อมให้บริการตลอด 24 ชม. เพื่ออํานวยความสะดวกทางการค้าควบคู่การควบคุมทางศุลกากร มุ่งสร้างรายได้ให้ผู้ประกอบการและกระตุ้นเศรษฐกิจ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ร่วมสำนึกในพระมหากรุณาธิคุณ และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 4 สิงหาคม 2565
กรมทางหลวงชนบท ร่วมสํานึกในพระมหากรุณาธิคุณ และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เปิดไฟประดับสะพานข้ามแม่น้ําเจ้าพระยา 13 แห่ง
กรมทางหลวงชนบท (ทช.) กระทรวงคมนาคม ร่วมสํานึกในพระมหากรุณาธิคุณและเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ได้ทําการเปิดไฟประดับสะพานข้ามแม่น้ําเจ้าพระยาในพื้นที่กรุงเทพฯ และปริมณฑล ที่อยู่ในความดูแล จํานวน 13 แห่ง ได้แก่ สะพานพระราม 3 สะพานพระราม 4 สะพานพระราม 5 สะพานพระราม 7 สะพานมหาเจษฎาบดินทรานุสรณ์ สะพานสมเด็จพระปิ่นเกล้า สะพานพระพุทธยอดฟ้า สะพานพระปกเกล้า สะพานสมเด็จพระเจ้าตากสินมหาราช สะพานกรุงธน สะพานกรุงเทพ สะพานภูมิพล 1 และสะพานภูมิพล 2 โดยจะทําการเปิดไฟประดับตั้งแต่วันที่ 5 - 14 สิงหาคม 2565 ซึ่งจะทําการเปิดไฟระหว่างเวลา 19.00 - 22.00 น. และในคืนวันที่ 12 สิงหาคม 2565 จะทําการเปิดไฟระหว่างเวลา 19.00 - 24.00 น.
ทั้งนี้ เพื่อร่วมสํานึกในพระมหากรุณาธิคุณและร่วมเฉลิมพระเกียรติ ตลอดจนแสดงให้เห็นความงดงามของบรรยากาศของสะพานข้ามแม่น้ําเจ้าพระยา อันเป็นการส่งเสริมการท่องเที่ยวในประเทศได้อีกทางหนึ่ง โดยประชาชนสามารถร่วมชมทัศนียภาพความสวยงามของสะพานได้ตามวันและเวลาดังกล่าว
รัฐบาลไทย-ข่าวทำเนียบรัฐบาล-รองนายกฯ วิษณุ หารือเอกอัครราชทูตเนเธอร์แลนด์ฯ พร้อมผลักดันความร่วมมือทางการค้า ตลอดจนยินดีแลกเปลี่ยนความรู้กระบวนการทางกฎหมายระหว่างกัน
วันอังคารที่ 22 กุมภาพันธ์ 2565
รองนายกฯ วิษณุ หารือเอกอัครราชทูตเนเธอร์แลนด์ฯ พร้อมผลักดันความร่วมมือทางการค้า ตลอดจนยินดีแลกเปลี่ยนความรู้กระบวนการทางกฎหมายระหว่างกัน
รองนายกฯ วิษณุ หารือเอกอัครราชทูตเนเธอร์แลนด์ฯ พร้อมผลักดันความร่วมมือทางการค้า ตลอดจนยินดีแลกเปลี่ยนความรู้กระบวนการทางกฎหมายระหว่างกัน
วันนี้ (22 ก.พ. 2565) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายแร็มโก โยฮันเนิส ฟัน ไวน์คาร์เดิน (H.E. Mr. Remco Johannes van Wijngaarden) เอกอัครราชทูตราชอาณาจักรเนเธอร์แลนด์ประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีกล่าวต้อนรับเอกอัครราชทูตเนเธอร์แลนด์ฯ ในโอกาสเข้ารับหน้าที่ในประเทศไทย โดยไทยและเนเธอร์แลนด์มีความสัมพันธ์ที่ใกล้ชิดและยาวนาน มีความร่วมมือระหว่างกันในหลายประเด็นสําคัญ พร้อมหวังว่า ความรู้ความสามารถและประสบการณ์การทํางานของเอกอัครราชทูตเนเธอร์แลนด์ฯ จะช่วยส่งเสริมและกระชับความสัมพันธ์อันดีระหว่างไทยกับเนเธอร์แลนด์ให้เพิ่มพูนมากยิ่งขึ้น
ด้านเอกอัครราชทูตเนเธอร์แลนด์ฯ ยินดีที่ได้หารือกับรองนายกรัฐมนตรีในวันนี้ ซึ่งไทยและเนเธอแลนด์มีความสัมพันธ์ที่ราบรื่นมาโดยเสมอ ยาวนานมากกว่า 400 ปี และรู้สึกยินดีที่ได้มารับหน้าที่ในประเทศไทย โดยได้รับการต้อนรับที่ดีจากรัฐบาลและได้มีโอกาสเข้าพบหารือกับบุคคลสําคัญของรัฐบาลไทยมาอย่างต่อเนื่อง พร้อมยืนยันสานต่อและกระชับความร่วมมือระหว่างกันในทุกด้านให้แน่นแฟ้นยิ่งขึ้น
รองนายกรัฐมนตรีและเอกอัครราชทูตเนเธอร์แลนด์ฯ เห็นพ้องที่จะกระชับความร่วมมือทางการค้าและการลงทุน โดยเอกอัครราชทูตเนเธอร์แลนด์ฯ กล่าวถึงความสัมพันธ์ทางเศรษฐกิจระหว่างทั้งสองประเทศย้อนไปถึงอดีตที่ทั้งสองฝ่ายค้าขาย และไปมาหาสู่กัน ซึ่งในปัจจุบันเนเธอร์แลนด์ลงทุนในไทยมากเป็นอันดับหนึ่งในประเทศกลุ่มสหภาพยุโรป ด้านรองนายกรัฐมนตรี ได้กล่าวเชิญชวนนักลงทุนชาวเนเธอร์แลนด์ฯ มาลงทุนในไทยมากขึ้น โดยเฉพาะในเขต EEC โดยเฉพาะในอุตสาหกรรมที่มีศักยภาพ
โอกาสนี้ ทั้งสองฝ่ายได้แลกเปลี่ยนความคิดเห็นถึงสถานการณ์ต่างๆ ในประเทศไทย ซึ่งทั้งสองฝ่ายได้แสดงความคิดเห็นอย่างสร้างสรรค์ และตรงไปตรงมาในส่วนของแนวทางตามหลักกฎหมาย โดยรองนายกรัฐมนตรีได้เน้นย้ําว่าไทยยืนยันปฏิบัติตามมาตรฐานและกฎหมายสากล
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี ยืนยันวัคซีนโควิด-19 มีเพียงพอ แนะผู้ที่ยังไม่ได้เข้ารับการฉีดวัคซีน ให้เข้ารับการฉีดวัคซีน เพื่อสร้างภูมิคุ้มกัน พร้อมเตือนผู้ปฏิบัติตนหละหลวม
วันอาทิตย์ที่ 22 พฤษภาคม 2565
โฆษกรัฐบาลเผย นายกรัฐมนตรี ยืนยันวัคซีนโควิด-19 มีเพียงพอ แนะผู้ที่ยังไม่ได้เข้ารับการฉีดวัคซีน ให้เข้ารับการฉีดวัคซีน เพื่อสร้างภูมิคุ้มกัน พร้อมเตือนผู้ปฏิบัติตนหละหลวม
โฆษกรัฐบาลเผย นายกรัฐมนตรี ยืนยันวัคซีนโควิด-19 มีเพียงพอ แนะผู้ที่ยังไม่ได้เข้ารับการฉีดวัคซีน ให้เข้ารับการฉีดวัคซีน เพื่อสร้างภูมิคุ้มกัน พร้อมเตือนผู้ปฏิบัติตนหละหลวม ขอให้เคร่งครัดมาตรการสาธารณสุข  โดยวันนี้ผู้ติดเชื้อโควิด-19  4,739 ราย
วันนี้ (22 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนที่ยังไม่ได้รับการฉีดวัคซีน เด็กและกลุ่ม 608 ให้เข้ารับการฉีดวัคซีนป้องกันโควิด-19 ยืนยันไทยมีวัคซีนเพียงพอสําหรับการฉีดวัคซีนเข็มแรก และการฉีดวัคซีนบูสเตอร์ โดยสามารถลงทะเบียนล่วงหน้าหรือ Walk in เข้ารับการฉีดวัคซีนได้ตามจุดบริการต่าง ๆ ทั่วประเทศ ยืนยันว่า การได้รับวัคซีนนั้น เพื่อเป็นการกระตุ้นร่างกาย สร้างภูมิต้านทาน ลดความรุนแรงจากการติดเชื้อ และยังถือว่าเป็นผู้มีส่วนร่วมในการควบคุมการแพร่ระบาดของโควิด-19 ด้วย ทั้งนี้ นายกรัฐมนตรี ยังได้ฝากเตือนไปถึงผู้ที่ยังหละหลวมในการปฏิบัติตน ขอให้ความร่วมมือกับทางภาครัฐ ปฏิบัติตนตามมาตรที่กระทรวงสาธารณสุขกําหนดไว้ เพื่อให้ทุกคนสามารถดําเนินกิจกรรม กิจการ และประกอบอาชีพ ได้อย่างเป็นปกติ ร่วมกันเดินหน้าประเทศไทย ต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 4,739 ราย จําแนกเป็น ผู้ติดเชื้อในประเทศ 4,734 ราย และผู้ป่วยมาจากต่างประเทศ 5 ราย ผู้เสียชีวิตเพิ่มขึ้น 31 ราย ผู้ที่กําลังรักษาตัว 55,792 ราย และมียอดผู้ที่หายป่วยกลับบ้านแล้ว 7,391 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,188,059 ราย จํานวนผู้ที่หายป่วยสะสมจํานวน 2,157,462 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,031 ราย เฉลี่ยจังหวัดละ 13 ราย อัตราครองเตียง ร้อยละ 14.1 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 20 พ.ค. 65 รวม 136,265,374 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,585,202 โดส ผู้ได้รับวัคซีนเข็มที่ 2 สะสม 52,191,352 โดส ผู้ได้รับวัคซีนเข็มที่ 3 ขึ้นไป สะสม 27,488,820 โดส
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 17 มิถุนายน 2564 พนักงานติดเชื้อไวรัส COVID-19 จำนวน 1 ราย
วันศุกร์ที่ 18 มิถุนายน 2564
ประกาศ ขสมก. ประจําวันที่ 17 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 17 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 17 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานเก็บค่าโดยสารรถปรับอากาศ สาย 505 เขตการเดินรถที่ 7
รัฐบาลไทย-ข่าวทำเนียบรัฐบาล-รมว.สุชาติ ห่วงใยลูกจ้างเหตุเพลิงไหม้โรงงานบีบอัดกระดาษ สั่ง 5 เสือแรงงานดูแลสิทธิประโยชน์อย่างเท่าเทียม
วันจันทร์ที่ 27 ธันวาคม 2564
รมว.สุชาติ ห่วงใยลูกจ้างเหตุเพลิงไหม้โรงงานบีบอัดกระดาษ สั่ง 5 เสือแรงงานดูแลสิทธิประโยชน์อย่างเท่าเทียม
กระทรวงแรงงานห่วงใยลูกจ้างโรงงานบีบอัดกระดาษ จังหวัดชลบุรี ส่งพนักงานตรวจความปลอดภัย พนักงานตรวจแรงงานลงพื้นที่ พร้อมกําชับ 5 เสือแรงงานช่วยเหลือให้ได้รับสิทธิประโยชน์ตามกฎหมาย ทั้งด้านคุ้มครองแรงงานและประกันสังคม แม้จะเป็นแรงงานต่างด้าวก็ตาม
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีเกิดเหตุเพลิงไหม้ ภายในบริษัท ไทย พีส พัลพ์ (ไทยแลนด์) จํากัด ตั้งอยู่เลขที่ 550 หมู่ที่ 3 ต.หนองขาม อ.ศรีราชา จ.ชลบุรี ที่เกิดเหตุเป็นพื้นที่โรงงานขนาดใหญ่ ซึ่งเป็นโรงงานบีบอัดกระดาษ พบกลุ่มควันลอยพวยพุ่งออกมา ก่อนที่จะลุกลามไปติดก้อนกระดาษที่วางทับถมกันเป็นจํานวนมาก เจ้าหน้าที่จึงได้ระดมกําลังรถดับเพลิงจากองค์กรปกครองส่วนท้องถิ่นต่าง ๆ กว่า 10 คัน ฉีดน้ําสกัดเพลิงตามจุดจนสามารถควบคุมเพลิงได้ แต่จะใช้เวลาประมาณ 2 วัน ในการทําให้ดับสนิท โดยรถดับเพลิงต้องสลับเปลี่ยนหมุนเวียนกันเข้ามาดับเพลิง จากการตรวจสอบเบื้องต้น พบคนงานชาวกัมพูชา กว่า 40 คน กําลังช่วยกันขนของและช่วยเหลือเพื่อนที่ได้รับบาดเจ็บ จากแรงระเบิดของหม้อแปลง จํานวน 4 คน ออกมาจากโรงงาน และมีผู้ได้รับบาดเจ็บเล็กน้อยจํานวน 3 คน รวมมีผู้ได้รับบาดเจ็บทั้งหมด 7 คน ทั้งนี้เจ้าหน้าที่กู้ภัยได้ทําการปฐมพยาบาลเบื้องต้น ก่อนนําตัวส่งโรงพยาบาลสมเด็จพระบรมราชเทวี ณ ศรีราชา และโรงพยาบาลแหลมฉบัง กระทรวงแรงงานได้มอบให้กรมสวัสดิการและคุ้มครองแรงงานส่งพนักงานตรวจความปลอดภัยและพนักงานตรวจแรงงานลงพื้นที่ ได้สอบถามคนงานให้ข้อมูลว่า ก่อนเกิดเหตุตนเองและภรรยาได้ทํางานอยู่ภายในโรงงาน ปรากฏว่าได้เกิดเสียงระเบิดดังขึ้นจากหม้อแปลงไฟฟ้า หลังจากนั้นภรรยาตนเองที่ถูกแรงระเบิดได้วิ่งมาหาตนเอง ก่อนที่จะพากันวิ่งหนีตายออกมา ส่วนแรงระเบิดนั้น ก็ทําให้เพลิงลุกลามไปติดกองกระดาษที่วางทับถมกันอยู่ จนเกิดเหตุดังกล่าว ทั้งนี้ได้สั่งการให้ 5 เสือแรงงานเข้าให้ความช่วยเหลือในเรื่องของการประสานดูแลรักษาพยาบาลผู้บาดเจ็บ สิทธิประโยชน์ตามกฎหมาย ทั้งด้านคุ้มครองแรงงานและประกันสังคม รวมทั้งกรมการจัดหางานเข้าไปตรวจสอบการทํางานของคนต่างด้าว จัดหางานให้ถูกต้องและเสริมทักษะการทํางานให้แก่ลูกจ้างต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่าในช่วงหน้าหนาวและช่วงเทศกาลปีใหม่ในทุกปีที่ผ่านมา มีอุบัติเหตุในสถานประกอบกิจการเกิดขึ้นอยู่เสมอจึงขอความร่วมมือนายจ้าง ลูกจ้าง ในสถานประกอบกิจการ ตรวจสอบเครื่องจักร อุปกรณ์ไฟฟ้าทุกปี หากพบว่าชํารุดต้องซ่อมแซมทันที รวมทั้งปิดเครื่องจักร อุปกรณ์ไฟฟ้าและระบบต่าง ๆ ที่ไม่ได้ทํางานให้เรียบร้อย เพื่อจะได้ช่วยลดความเสี่ยงในการเกิดอุบัติเหตุได้และจากอุบัติเหตุในครั้งนี้ ได้มอบให้สํานักงานสวัสดิการและคุ้มครองแรงงานจังหวัดชลบุรี และศูนย์ความปลอดภัยในการทํางานเขต 2 เข้าตรวจสอบเบื้องต้น พร้อมทั้งเชิญนายจ้างเข้าพบเพื่อให้ข้อเท็จจริงเพิ่มเติมเพื่อดูแลสิทธิประโยชน์ของลูกจ้างและดําเนินการตามกฎหมายความปลอดภัยฯ พ.ศ. 2554 ต่อไป